Foto: Shutterstock O‘tgan hafta oxirida Nyu-Yorkda 25 yil ichida birinchi marotaba birorta otishma holati qayd etilmadi. Bu haqda New York Post ushbu shahar politsiyasiga asosan xabar bermoqda. Qayd etilishicha, so‘nggi marta bunday holat 1993 yilda kuzatilgan. Shahar meri Bill de Blazio Nyu-York politsiyachilarini maqtadi. «O‘tgan dam olish kunlari - juma, shanba va yakshanba kunlari - Nyu-Yorkda birorta ham otishma sodir bo‘lmadi. Bu ajoyib emasmi?» - dedi de Blazio. Shunga qaramay, dushanba kuniyoq shaharda otishma sodir bo‘ldi: Bronks tumanida erkak o‘q oqibatida jarohat oldi va kasalxonaga yotqizildi. Xabar qilinishicha, uning sog‘lig‘iga hech narsa xavf solmayapti.